**Maj sa dobre, dom**

*Maj sa dobre, dom i ty,  
tichým dvorom ovitý.  
   
Tys' nás z mladi chovával,  
tys' z cudziny vítaval.  
   
Maj sa dobre, dedina,  
so starýma známima.  
   
Kam sa mnohí podeli,  
po hroboch už zotleli!  
   
Ostatní sa míňajú,  
a druhí nás neznajú.  
   
Čo vy, humná dokola,  
jaký to hlas z vás volá?  
   
A tak ticho stojíte,  
a nadol sa kloníte!  
   
"Keď nepočuť nič ľudí,  
i po nás sa hlas zbudí.  
   
Šepoceme za vami,  
nechže bude Boh s vami."*